

**KOORDINATORI I INTEGRITETIT**



RAPORT MONITORIMI ZBATIMI I PLANIT TË INTEGRITETIT TË MINISTRISË SË SHËNDETËSISË DHE MBROJTJES SOCIALE

Janar - Qershor 2023

Tabela e përmbajtjes

**Përmbledhje Ekzekutive Qasja vlerësuese**

**Metodologjia e monitorimit Gjetjet e raportit**

**Objektivi 1: Përmirësimi i kuadrit rregullator dhe institucional të etikës dhe integritetit në ministri**

**Objektivi 2: Konsolidimi i sistemit të menaxhimit të burimeve njerëzore në ministri**

 **Objektivi 3: Rritja e transparencës në ndarjen e të dhënave me publikun**

 **Objektivi 4: Përmirësimi i sistemit të planifikimit monitorimit dhe kontrollit të brendshëm financiar**

**Objektivi 5: Përmirësimi i efikasitetit transparencës dhe llogaridhënies në sektorin e shëndetësisë dhe mbrojtjes sociale**

**Konkluzione dhe rekomandime Hapa të tjera**

 **Aneks**

#  Lista e shkurtesave

|  |  |
| --- | --- |
| ABAKSHIASPABNJ DABDAPDMBNJGIZISHPIPAMSHMSPTQKUMSPSEEDSQDNERIARSHVNRPKIE | Auditi i BrendshëmAgjencia Kombëtare e Shoqërisë së InformacionitShkolla Shqiptare e Administratës PublikeBurime NjerëzoreDrejtoria e Auditimit të BrendshëmDepartamenti i Administratës PublikeDrejtoria e Menaxhimit të Burimeve NjerëzoreGerman Development Cooperation Office – Zyra Gjermanepër Zhvillim dhe Bashkëpunim Instituti i Shëndetit PublikInstrument Pre-accession AssistanceMinistria e Shëndetësisë dhe Mbrojtjes SocialePlatforma e TransparencësQendra Kombëtare e Urgjencës MjekësoreSekretari i PërgjithshëmSouth East European Development - Qendra e Zhvillimit të Europës JuglindoreSistemi i Qarkullimit të Dokumenteve me Nënshkrim ElektronikRegulatory Impact Assessment - Vlerësimi i Ndikimit RegullatorRepublika e ShqipërisëVlerësimi i Ndikimit RegullatorPlani Kombëtar i Integrimit Europian |
|  |  |
|  |   |

Përmbledhje Ekzekutive



Ministria e Shëndetësisë dhe Mbrojtjes Sociale harton politika dhe programe që do të përmirësojnë cilësinë dhe sigurinë e shërbimeve shëndetësore dhe sociale si dhe do të ulin nivelin e korrupsionit.

lntegriteti është me rëndësi të jashtëzakonshme për krijimin e institucioneve publike, transparente dhe të përg¡egjshme. Ministria e Shëndetësisë dhe Mbrojtjes Sociale është e angazhuar për forcimin e parimeve etike të administratës publike, nëpërmjet rritjes së transparencës dhe llogaridhënies në institucion. Plani i Integritetit, të miratuar me Urdhërin nr. 267, datë 22.04.2022 të Ministrit të Shëndetësisë dhe Mbrojtjes Sociale, trajton çështje të rëndësishme për sistemin e menaxhimit të integritetit në institucion, nëpërmjet përmirësimit të kuadrit rregullator dhe politik të integritetit, zhvillimit të burimeve njerëzore me synim krijimin e një mjedisi që nxit dhe promovon kulturën e integritetit.

Plani i Integritetit të Ministrisë së Shëndetësisë dhe Mbrojtjes Sociale 2022-2025 është një instrument anti-korrupsion, që ofron kuadrin politik dhe rregullator për të forcuar rezistencën institucionale ndaj rreziqeve të integritetit, dhe parashikon masa të identifikuara në fushat e përgjegjësisë institucionale të ministrisë. Plani i Integritetit përmban gjithsej 43 masa të karakterit rregullator e operacional, dhe për të cilat janë parashikuar ndërhyrje (aktivitete) përkundrejt çdo risku të evidentuar. Njësitë përgjegjëse për zbatimin e tyre janë drejtoritë e Ministrisë së Shëndetësisë dhe Mbrojtjes Sociale, si dhe grupe institucionale pune. Afati i zbatimit të këtij Plani Integriteti është deri në vitin 2025.

Raporti i Monitorimit të zbatimit të Planit të Integritetit të Ministrisë së Shëndetësisë dhe Mbrojtjes Sociale, *janar - qershor 2023*, është i dyti dokument i hartuar që prej miratimit të Planit të Integritetit. Në përputhje me pikën 3 të Planit të Integritetit të MSHMS, si dhe me Metodologjinë e Monitorimit të Planit të Integritetit për institucionet e qeverisjes qendrore, Ministria e Shëndetësisë dhe Mbrojtes Sociale ka hartuar raportin e monitorimit mbështetur në të dhëna të verifikueshme dhe transparente.

Raporti i monitorimit *janar-qershor 2023* për zbatimin e Planit të Integritetit, jep të dhëna për objektivat dhe masat institucionale të parashikuara në Planin e Integritetit të MSHMS, për periudhën e kërkuar, për statusin e zbatimit të tyre, informacionin për buxhetin, problematikat e hasura në zbatimin e tyre. Gjithashtu raporti përmban të dhëna për veprimtarinë operacionale të njësive (drejtorive) të brendshme kontribuese, referuar publikimit dhe plotësimit të kuadrit rregullator të brendshëm, marrjen e masave për konsolidimin dhe zhvillimin e burimeve njerëzore dhe profesionale të ministrisë, rritjes së transparencës në ndarjen e të dhënave me publikun, përmirësimit të sistemit të planifikimit, monitorimit dhe kontrollit të brendshëm financiar dhe përmirësimit të efikasitetit, transparencës dhe llogaridhënies në sektorin e shëndetësisë dhe mbrojtjes sociale.

Për periudhën *janar – qershor 2023*, Plani i Integritetit ka të parashikuar për zbatim 28 masa masa/aktivitete, sipas aneksit bashkëlidhur raportit dhe janë të shpërndarë në 5 (pesë) objektivat e planit, përkatësisht:

* Objektivi 1: Përmirësimi i kuadrit rregullator dhe institucional të etikës dhe integritetit në ministri;
* Objektivi 2: Konsolidimi i sistemit të menaxhimit të burimeve njerëzore në ministri;
* Objektivi 3: Rritja e transparencës në ndarjen e të dhënave me publikun;
* Objektivi 4: Përmirësimi i sistemit të planifikimit, monitorimit dhe kontrollit të brendshëm financiar
* Objektivi 5: Përmirësimi i efikasitetit transparencës dhe llogaridhënies në sektorin e shëndetësisë dhe mbrojtjes sociale.

Në këto masa përshkruhen 39 aktivitetet që duhet të zbatohen për parandalimin, zvogëlimin apo eliminimin e rreziqeve të integritetit, jepen afatet kohore dhe përgjegjësitë institucionale për zbatimin e tyre, për konsolidimin e menaxhimit të burimeve njerëzore dhe zhvillimin e tyre, si dhe transparencën dhe llogaridhënien në sektorin e shëndetësisë dhe mbrojtjes sociale.

 Nga monitorimi rezulton se në totalin prej 28 masash rezulton se: janë zbatuar 21 masa dhe 7 masa ende mbeten në proces zbatimi. Janë vetëm 4 aktivitete (2 në proces dhe 2 të pazbatuara) të parashikuara në fuksion të organizimit dhe zbatimit të masave që mbeten ende në proces zbatimi, por që nuk kanë ndikuar direkt në statusin final të masës.

Gjatë vitit 2023, masa dhe aktivitet e lidhura me miratimin dhe publikimin e Kodit të Etikës së institucionit të parashikuara për zbatim në periudhën korrik - dhjetor 2022, u realizuan brenda 3 (tre) mujorit të parë të vitit 2023.

Ky raport monitorimi evidenton rritjen dhe forcimin e transparencës së institucionit në publikimin dhe njoftimin e kuadrit rregullator të brendshëm mbi aspekte të integritetit, dhe aktiviteteve që përfshijnë menaxhimin financiar dhe proceset e punës sipas njësive të përmbajtjes.

Nga ana tjetër, raporti evidenton plotësisht nevojën për konsolidimin dhe zhvillimin e mëtejshëm dhe në mënyrë të vazhdueshme të strukturave teknike (njësive të përmbajtjes) dhe kapaciteteve profesionale të ministrisë në zbatim të parashikimeve të bëra për të mundësuar një performancë më të mirë institucionale ndaj rreziqeve të integriteti.

Raporti i monitorimit të zbatimit të Planit të Integritetit të Ministrisë së Shëndetësisë dhe Mbrojtjes Sociale përmban një analizë të përgjithshme të zbatueshmërisë dhe progresit për periudhën *janar-qershor* 2023, të kuadrit rregullator mbi aspekte të integritetit në MSHMS, të performancës institucionale për t’i rezistuar shkeljeve të integritetit nëpërmjet zhvillimit të kapaciteteve profesionale, si dhe çështje të transparencës institucionale dhe funksionimit me efikasitet të strukturave teknike të Ministrisë.

Qasja vlerësuese

## Metodologjia e vlerësimit

Ky raport është hartuar në bazë të kontributit të 12 drejtorive dhe strukturave teknike në Ministrinë e Shëndetësisë dhe Mbrojtjes Sociale, me kontribut të një grupi punonjësish që janë pjesë përbërëse e drejtorive të Institucionit, për të cilët ka pasur të parashikuar masa për zbatim në periudhën *janar – qershor 2023*. Raporti përmban një analizë sintezë cilësore dhe sasiore të kontributit të tyre. Analiza cilësore e këtij raporti bazohet në vlerësimin institucional të kuadrit organizativ, funksional dhe operacional të tyre. Analiza sasiore e këtij raporti bazohet në vlerësimin e të dhënave statistikore të strukturave/njësive kontribuese.

## Mbledhja dhe analiza e të dhënave

Të dhënat e këtij raporti janë grumbulluar nga Koordinatori[[1]](#footnote-1) i Integritetit të Ministrisë së Shëndetësisë dhe Mbrojtjes Sociale, në përmbushje të rolit të tij, si struktura e posaçme përgjegjëse për mbledhjen, analizën e informacionit, si edhe për hartimin e raportit të monitorimit. Koordinatori i Integritetit i raporton titullarit të institucionit mbi ecurinë e zbatimit të Planit të Integritetit. Titullari i institucionit merr masa për garantimin e zbatimit të Planit të Integritetit dhe adresimin e problematikave të mundshme (referohu: seksioni Nr. 2.2.6 të Metodologjisë për Vlerësimin e Riskut të Integritetit në Institucionet qendrore).

Këto të dhëna janë raportuar nga përfaqësuesit e njësive kontribuese në këtë raport, të cilat janë:

* Drejtoria e Auditimit të Brendshëm në Ministrinë e Shëndetësisë dhe Mbrojtjes Sociale
* Drejtoria e Buxhetit dhe Menaxhimit Financiar
* Drejtoria e Integrimit, Koordinimit, Marrëveshjeve dhe Asistencës
* Drejtoria e Jetësimit të Prioriteteve dhe Statistikave
* Drejtoria e Koncesioneve, Prokurimeve dhe Partneriteteve
* Drejtoria e Menaxhimit të Burimeve Njerëzore;
* Drejtoria e Programimit, Harmonizimit të Kuadrit Rregullator në Fushën e Shëndetësisë dhe Mbrojtjes Sociale;
* Drejtoria e Përfshirjes Sociale dhe Barazisë Gjinore
* Drejtoria e Politikave të Farmaceutikës dhe Pajisjeve Mjekësore
* Drejtoria e Politikave të Kujdesit Parësor dhe Shëndetit Publik
* Drejtoria e Politikave të Shërbimit Spitalor
* Drejtoria e Shërbimeve të Përgjithshme

Mbledhja e informacionit nga këto njësi është kryer nëpërmjet plotësimit të aneksit të këtij raporti. Secila njësi ka raportuar mbi: hapat e ndërmarrë dhe statusin e realizimit të tyrë për çdo masë të parashkuar për zbatim për periudhën; akte dhe dokumente të hartuara (verifikueshmëria) e të dhënave; të dhëna për buxhetin; rekomandime dhe konkluzione.

Draft-raporti i hartuar është konsultuar me njësitë përgjegjëse për zbatim dhe raportim. Përpara publikimit, draft-raporti është miratuar nga Ministri i Shëndetësisë dhe Mbrojtjes Sociale.

# Gjetjet e Raportit


## Objektivi 1: Përmirësimi i kuadrit rregullator dhe institucional të etikës dhe integritetit në ministri

Përmes këtij objektivi synohet përmirësimi dhe forcimi i integritetit të institucionit të Ministrisë së Shëndetësisë dhe Mbrojtjes Sociale nëpërmjet miratimit dhe zbatimit të kuadrit të nevojshëm rregullator.

Ky objektiv përmban një numër prej 5 masash specifike të planifikuara për t’u zbatuar nga njësitë e përfshira, 1 prej të cilave është mbartur nga viti 2022. Masat specifike i referohen kuadrit rregullator të brendshëm të integritetit, kulturës së integritetit në institucion, si dhe ndërgjegjësimit dhe informimit vazhdimisht dhe rregullisht të punonjësve të institucionit mbi këto aspekte.

Njësitë raportuese për këtë objektiv janë strukturat teknike të Drejtorisë së Menaxhimit të Burimeve Njerëzore, Drejtorisë së Koncesioneve, Prokurimeve dhe Partneriteteve; Drejtorisë së Programimit, Harmonizimit të Kuadrit Rregullator; dhe Drejtoria e Teknologjisë, Informacionit dhe Komunikimit për MSHMS. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 5 masa të zbatuara plotësisht, 0 në proces zbatimi, 0 të pazbatuar.

|  |  |  |
| --- | --- | --- |
| Objektivi 1 | Masat dhe Aktivitetet | Realizimi i Masave dhe Aktiviteteve |
| Masa dhe aktivitete të parashikuara për vitin 2022 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Kuadër rregullator për integritetin | Masa/Aktivitete | 5 | 5 | - | - |

Për këtë periudhë monitorimi, *janar-qershor 2023*, evidentohet se Kodi i Ri i Etikës i hartuar me kontribut të DMBNJ dhe Grupit të punës është miratuar me Urdhrin e Ministrit të Shëndetësisë nr. 44, datë 26.01.2023 "Për miratimin e Kodit të Etikës në Ministrinë e Shëndetësisë dhe Mbrojtjes Sociale". Kodi i Etikës të MSHMS, është publikuar në faqen zyrtare të institucionit në linkun: <https://shendetesia.gov.al/mbrojtja-sociale-5/>, si dhe u është shpërndarë me email të gjithë punonjësve të MSHMS, në 3-mujorin e parë të vitit 2023. **(aktiviteti 1.1/ masa 1)**

Gjithashtu në muajin shkurt 2023, është zhvilluar trajnimi "Për modulin e etikës dhe integritetit në Administratën Publike" ku morrën pjesë 10 (dhjetë) punonjës nga MSHMS në nivel drejtori, përgjegjës sektori dhe këshilltarë të kabinetit të ministrit. **(aktiviteti 1.2 / masa 1)**

Dy aktivitetet e zhvilluara si më sipër ishin parashikuar për zbatim në përiudhën korrik-dhjetor të vitit 2022.

Gjatë kësaj priudhe, punonjësi përgjegjës në DMBNJ evidentohet se ka kryer në vijimësi informimin mbi konfliktin e interesit të çdo punonjësi të ri të punësuar përgjatë periudhës janar - qershor 2023 dhe të cilit i jepet për nënshkrim Autorizimi përkatës në momentin e lidhjes të kontratës së punës. Të gjithë punonjësve të aparatit të ministrisë u janë vënë në dispozicion të dy formularët: Deklarimi rast past rasti i interesave private të zyrtarit në ushtrimin e funksioneve publike dhe Deklarimi i konfliktit të vazhdueshëm të interesave. **(aktivitetet 3.1; 3.2/masa 3)**

Bazuar në kërkesat e punonjësve të institucionit, evidentohet se plani i trajnimeve i hartuar për vitin 2023 nga punonjësit e strukturës së DMBNJ, ka përfshirë edhe temat e konfliktit të interesit dhe një trajnim për modulin e etikës dhe integritetit në administratën publike. Në mënyrë të rregullt ASPA ka dërguar kalendarin e trajnimeve me bazë javore dhe punonjësit janë regjistruar paraprakisht. Gjatë 6-mujorit janë kryer sesione trajnimesh me mbi 20 tema të ndryshme, ndër të cilat trajnimet me tematikë si: Prezantimi në administratën publike; Etika dhe integriteti në Administratën Publike; Gjuha e urrejtjes; Parandalimi i ndikimit në institucionet publike; Menaxhimi i burimeve njerëzore; Konsultimi publik; Ligji për mbrojtjen nga diskriminimi. Për këtë periudhë janë trajnuar rreth 77 punonjës të institucionit, nga të gjithë drejtoritë e përmbajtjes. **(masa 4)**

Gjithashtu, nëpërmjet emailit zyrtar, DMBNJ ka kryer në vijimësi informimin e punonjësve të MSHMS mbi rregullat e komunikimit dhe etikën e komunikimit duke u përcjellë kuadrin ligjor në fuqi dhe formatet përkatës. **(aktiviteti 5.1/masa 5)**

Bazuar në sa më sipër, çdo punonjës, anëtar i grupeve të licencimit dhe/ose të monitorimit të kontratave koncensionare, në rast se ndihet në kushtet e K-I i drejtohet me shkresë eprorit të drejtpërdrejt ose DMBNJ të institucionit për plotësimin e formularëve më sipër.

Aktualisht rastet e konfliktit të interesit rregullohen nga legjislacioni përkatës i fushës. Referuar Kodit të Procedurave Administrative të RSH, Neni 31, Vetëdeklarimi i pengesave ligjore dhe kërkesa për përjashtim: 1. Nëse nëpunësi publik ose anëtari i organit kolegjial të organit publik vëren një nga pengesat e parashikuara në nenin 30, të këtij Kodi, ai njofton menjëherë me shkrim eprorin e tij ose organin kolegjial. 2. Çdo nëpunës tjetër, i cili ka dijeni mbi rastet e konfliktit të interesit, në përputhje me nenin 30, të këtij Kodi, njofton në përputhje me pikën 1 të këtij neni. 3. Pala mund të kërkojë përjashtimin e pjesëmarrjes së një nëpunësi apo të një anëtari të organit kolegjial nga një procedurë administrative, deri në kohën e marrjes së vendimit, duke parashtruar arsyet për të cilat kërkohet përjashtimi nga vendimmarrja. Kërkesa bëhet me shkrim, i drejtohet eprorit dhe përmban të gjitha provat e mundshme në të cilat ajo mbështetet. 4. Në çdo rast, deri në marrjen nga eprori të një vendimi përfundimtar, nëpunësi pezullohet nga procesi vendimmarrës. **(masa 6)**

Për sa më sipër masa është vlerësuar e realizuar dhe do të zbatohet në përputhje me ndryshimet ligjore për licencat dhe koncensionet, të cilët janë në proces hartimi.

Në këtë periudhë, evidentohet se punojësit e institucionit përdorin OneDrive-n për të ruajtur çdo dokument, i cili mund të aksesohet nga kompjutera apo pajisje të ndryshme pa pasur nevojën ta ruash në një USB. OneDrive është një librari personale që lejon ruajtjen dhe organizimin e dokumenteve, ndarjen e tyre me bashkëpunëtorët, krijimin e versioneve dhe krijon mundësinë e aksesimit të tyre nëpërmjet web-it për të gjithë përdoruesit e krijuar në Domainin “gov.local”. OneDrive është i konceptuar si një hapësirë ku përdoruesi mund të vendosë të gjitha dokumentet e tij. Për aksesimin e kësaj librarie përdoruesi logohet me të njëjtat kredenciale që ai përdor për emailin e tij zyrtar. **(aktiviteti 5.2/masa 5)**

Kostoja e këtyre masave është administrative dhe pjesë e planifikimit buxhetor të brendshëm.

## Objektivi 2: Konsolidimi i sistemit të menaxhimit të burimeve njerëzore në ministri

Përmes këtij objektivi synohet konsolidimi i sistemit të menaxhimit të burimeve njerëzore, nëpërmjet ngritjes së kapaciteteve teknike dhe profesionale të burimeve njerëzore aktuale dhe punonjësve të rinj që kanë aftësitë dhe kualifikimet e nevojshme për vendin e punës, si dhe me njohuri për aspekte të veçanta të integritetit, të cilët zbatojnë rregullat dhe procedurat e punës dhe janë të aftë të veprojnë sipas legjislacionit në fuqi duke marrë masa përmirësimi dhe parandalimi të K-I, sjelljeve joetike, etj.

Ky objektiv përmban një numër prej 9 masash specifike të planifikuara për t’u zbatuar nga njësitë e përfshira, të cilat i referohen lidhur me njoftimet paraprake dhe në mënyrë të rregullt mbi procesin dhe afatet e vlerësimit të punonjësve, zbatimit të rregullave të etikës dhe identifikimin e sjelljeve jo-etike në administratën publike, sinjalizimin, si dhe forcimit të kapaciteteve profesionale nëpërmjet planifikimit të nevojave për trajnim dhe pjesëmarrje gjithëpërfshirëse të punonjësve të drejtorive të përmbajtjes në tra¡nimet kombëtare dhe rajonale, specifike për fushën e përgjegjësisë.

Njësitë raportuese për këtë objektiv janë strukturat e Drejtorisë së Menaxhimit të Burimeve Njerëzore; Drejorisë së Auditit të Brendshëm, Dre¡torisë të Politikave të Shërbimit Spitalor; ; Drejtorisë së Politikave të Kujdesit Parësor dhe Shëndetit Publik; Drejtorisë së Përfshirjes Sociale dhe Barazisë Gjinore; Drejtorisë së Jetësimit të Prioriteteve dhe Statistikave, Drejtorisë së Programimit, Harmonizimit të Kuadrit Rregullator, Drejtorisë së Integrimit Koordinimit Marrëveshjeve dhe Asistencës, Drejtorisë së Shërbimeve të Përgjithshme. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 5 masa të zbatuar plotësisht, 3 në proces zbatimi (në aneksin e raportit referuar si masat 10, 12 dhe 16), dhe 0 të pazbatuar. Ndër aktivitetet e këtij objektivi mbeten 3 ende në proces zbatimi, referuar si aktivitetet 2.10.2, 2.12.2, 2.16 dhe 1 të pazbatuar referuar si aktiviteti 2.10.3 në aneksin e raportit.

|  |  |  |
| --- | --- | --- |
| Objektivi 2 | Masat dhe Aktivitetet | Realizimi i Masave dhe Aktiviteteve |
| Masa dhe aktivitete të parashikuara për vitin 2021 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Burime njerëzore të qëndrueshme dhe të kualifikuara | Masa/ Aktivitete | 8 | 5 | 3 | - |

Sistemi i Burimeve Njerëzore për aparatin e ministrisë është i konsoliduar si dhe njoftimet për procesin e vlerësimeve janë kryer sipas afateve të përcaktuara ligjore me shkresë zyrtare të SP dhe nëpërmjet emailit zyrtar, lidhur me vlerësimet e punonjësve për 6 mujorin e parë të vitit 2023 dhe përcaktimin e objektivave të punës për 6 mujorin e dytë të vitit 2023, si dhe vlerësimin e ndërmjetëm dhe vlerësimin e punës për 6 mujorin e parë të vitit 2023. Shkresa me nr. 4769, datë 15.12.2022 dhe emaili përcjellës i datës 17.01.2023; Shkresa me nr. 1719 prot., datë 19.04.23 dhe emaili përcjellës muaji prill 23, shkresa nr. 2321, datë 14.06.2023 dhe emaili përcjellës muaji qershor 2023. (**masa 7**)

Gjatë periudhës së raportimit Janar-Qershor 2023 nuk janë konstatuar sjellje jo-etike të punonjësve të MSHMS, bazuar në sondazhe spontane të DMBNJ. Është në proces finalizimi hartimi i një pyetësori për vlerësimin periodik të sjelljeve jo etike dhe jo profesionale në institucion, ndonëse formati duhej të përgatitej dhe përcillej nga DAP-i. Pas miratimit të këtij dokumenti dhe bazuar në pyetësorin për vlerësimin periodik të sjelljeve jo etike dhe jo profesionale në institucion, DMBNJ do të kryejë dhe analizën e gjetjeve, vlerësuar i pazbatuar në aneksin e raportit si **aktiviteti 2.10.3** dhe zbatimi në tërësi i masës vlerësohet në proces zbatimi (**masa 10**)

Autoriteti Përgjegjës i MSHMS në zbatim të ligjit nr. 9367, datë 07.04.2005 “Për parandalimin e konfliktit të interesave në ushtrimin e funksioneve publike” i ndryshuar,  informon zyrtarët e rinj të ministrisë, se çdo zyrtar, në ushtrimin e kompetencave apo në kryerjen e detyrave të tij publike, në bazë të njohjes së tij dhe në mirëbesim, detyrohet që të bëjë vetëdeklarim paraprak dhe rast për rast, të ekzistencës së interesave të tij privatë, që mund të bëhen shkak për lindjen e një konflikti interesi, si dhe të gjithë punonjësit nëpërmjet shpërndarjes rregullisht me email kujtues të kuadrit ligjor për K-I.

Në datat 26-27 Prill 2023, janë organizuar trajnime nga Departamenti Rregullator dhe i Përputhshmërisë në Kryeministri në bashkëpunim me SIGMA/OECD për përmirësimin e proceseve RIA dhe të Konsultimit Publik 2023. Katër punonjës të MSHMS nga 3 (tre) drejtori të përmbajtjes kanë marrë pjesë. Gjithashtu, është në proces një cikël trajnimesh lidhur me Hartimin legjislativ i organizuar nga ASPA në bashkëpunim me Ministrinë e Drejtësisë, ku një ndër sesionet i është dedikuar edhe RIA-s. Kohëzgjatja e trajnimit është 27 orë, në periudhën 1 Qershor - 14 Korrik 2023. (**masa 12**)

Aktualisht, grupet e punës të cilët ngrihen për hartimin e një projektligji të caktuar, ngarkohen për të hartuar edhe paketën shoqëruese të projektaktit e cila përfshin edhe RIA-n. Ky aktivitet (**referuar si 2.12.2 në aneksin e raportit**) vlerësohet në proces zbatimi, pasi detyra për hartimin e dokumentit të RIA-s edhe pse aktualisht zbatohet nga anëtarët e grupeve të punës, nuk është e cilësuar në urdhër si një detyrë specifike e anatarëve të grupeve të punës që hartojnë projektaktin dhe paketën shoqëruese.

Drejtoria e Programimit, Harmonizimit të Kuadrit Rregullator është e ndarë në tre sektorë: Sektori i Hartimit, Harmonizimit dhe Monitorimit të Akteve Rregullatore, Sektori i Këshillimit Ligjor dhe Sektori i Lejeve dhe Licencave. Secili nga këto sektorë ka detyra të dallueshme nga njëri tjetri, të cilët janë të reflektuar edhe në formularin e përshkrimit të punës për çdonjërin nga punonjësit e sektorit, përgjegjësin dhe dy specialistët. Konkretisht, Sektori i Hartimit ka për detyrë kryesore të koordinojë procesin dhe cilësinë e hartimit të projektakteve rregullatore brenda fushës së përgjegjësisë së MSHMS, ndërkohë që Sektori i Këshillimit ka si detyrë kryesore menaxhimin e procedurave gjyqësore ku është palë MSHMS. **(masa 13)**

Stafi i njësisë përgjegjëse për IPA-t në MSHMS, të përditësuar me Urdhër të Minstrit, ka kryer raportimet sipas formularëve përkatës. Në kuadër të zhvillimit të burimeve njerëzore, trajnimet e kryera nga punonjës të drejtorisë së përmbajtjes janë:

- Technical Assistance to Strength the Capacities for the overall planning, preparation and implementation of infrastructure projects in Albania-23.09.2022, mbështetur nga HILL International;

- Interreg IPA South Adratic 2021-2027, më datë 22.11.2022 dhe mbështetur nga The State and Strategic Programming and Coordination Agency (SASPAC-22.11.2022);

- Seminari: Procedurat e Besimit për Programet Vjetore të Veprimit të Financuara nga Programi IPA III datë 05.05.2023, organizuar nga MFE. **(masa 14)**

Gjithashtu, në kuadër të Strategjisë Kombëtare për Zvoglimin e Riskut nga fatkeqësitë 2023 – 2030 dhe Planit të veprimit, Vlerësimit të Riskut nga Fatkeqësitë në Nivel Qëndror, si dhe të Hartimit të Planit Kombëtar të Emergjencave Civile, nga ana e Agjencisë Kombëtare të Mbrojtjes Civile (AKMC), është dërguar shkresa me lëndë “Njoftim mbi identifikimin e nevojave institucionale për trajnim në fushën e mbrojtjes civile” dhe Formulari përkatës. Formulari po plotësohet dhe do të përmbajë temat e trajnimit të identifikuara dhe që do të kontribuojnë në rritjen e njohurive, kompetencave dhe aftësive për çështjet e mbrojtjes civile dhe zvogëlimit të riskut nga fatkeqësitë, të punonjësve që përfshijnë këto çështje në MSHMS dhe institucionet e varësisë. Programi i trajnimeve nga strukturat e AKMC-së nuk ka filluar të implementohet.

Nga ana e AKMC-së dhe konsulentëve nga Agjencia Suedeze e Kontigjencave Civile së fundmi është bërë prezantimi i Projektit “IPA Care”. Objektivi i përgjithshëm i këtij Projekti është të kontribuojë në rritjen e rezistencës në vendet partnere ndaj tërmeteve dhe emergjencave të veçanta shëndetësore duke kombinuar Mbrotjen Civile me Emergjencat Shëndetësore. Në këtë fazë të parë të Projektit po kërkohet të identifikohen nevojat dhe kapacitetet nëpërmjet identifikimit të Pikave fokale në Shqipëri (përfaqësues nga Institucionet qendrore dhe të varësisë ). MSHMS ka kërkuar nga ISHP dhe QKUM identifikimin e personave të kontaktit lidhur me kërtë çështje. **(masa 16)**

Punonjës të Drejtorisë së Politikave të Shërbimit Spitalor dhe të Drejtorisë së Politikave të Kujdesit Parësor dhe Shëndetit Publik, evidentohet se kanë ndjekur trajnimet në kurset online me temë:

* Standardizimi i hartimit të dokumenteve strategjikë;
* Njohja në procesin e hartimit dhe miratimit të legjislacionit Europian;
* Përpunimi tekniko-shkencor i dokumentacionit;
* Politikat Publike
* Harmonizimi i Objektivave të Zhvillimit të Qëndrueshëm (OZHQ-SDG) me politikat kombëtare në kuadër të planifikimit strategjik. **(masa 17)**

Gjithashtu, 4 punonjës të Drejtorisë së Politikave të Shërbimit Spitalor kanë ndjekur trajnimin: WHO training on hospital response plan development in Balkans; Hartimi legjislativ, me 8 sesione nga 3 orë secila. Në total 27 orë trajnim i zhvilluar në periudhën 1 Qershor -14 Korrik 2023; 3 punonjës nga institucioni të përfshirë në procesin e konsultimit publik kanë ndjekur workshopin me temë: Improving regulatory impact assesssment (RIA) and public consultation policies: Key challenges and next steps in reforms; Shëndeti si një koncept në zhvillim, përcaktuesit shoqërorë {globalë} të shëndetit, (1 punonjës) nga drejtoria e kujdesit parësor; Lëvizja e lirë e mallrave -1 punonjës; Shërbimet dhe tregu digjital (1 punonjës); Drejtësia, liria dhe siguria - 4 punonjës; Sistemet e njohjes së kualifikimeve profesionale - 2 punonjës; Rregullat e vendosura nga vendet e Bashkimit Evropian për refugjatët dhe azilkërkuesit - 2 punonjës; Ligji për mbrojtjen nga diskriminimi dhe përafrimi me direktivat e BE - 1 punonjës; Parandalimi dhe adresimi i dhunës dhe ngacmimit seksual në vendin e punës - 2 punonjës; Antixhipizmi-Diskriminimi i akumuluar kundrejt Romëve - 1 punonjës.

Hetimi i Sinjalizimit vijon të kryhet nga DAB. Tek recepsioni në hyrje të institucionit vijon të jetë i afishuar njoftimi mbi personat e kontaktit të cilët do merren me hetimin administrativ të sinjalizimit. Baza ligjore dhe formularët tip mbi sinjalizimin janë dërguar me email rregullisht çdo vit tek punonjësit e institucionit, si dhe punojësit e rinj. Gjithashtu, punonjësit e MSHMS janë të informuar në vijimësi nëpërmjet emailit zyrtar edhe mbi linkun e publikimit të dokumenteve mbi sinjalizimin. Nëpërmjet AKSHI-t është bërë publikimi i bazës ligjore për sinjalizimin në faqen zyrtare të MSHMS, si më poshtë **(masa 18)**:

<https://shendetesia.gov.al/rregullore-dokumenta-udhezues/>

[https://shendetesia.gov.al/ëp-content/uploads/2023/01/FORMULAR-I-SINJALIZIMIT-T%C3%8B-](https://shendetesia.gov.al/wp-content/uploads/2023/01/FORMULAR-I-SINJALIZIMIT-T%C3%8B-)BRENDSH%C3%8BM-1.doc;

[https://shendetesia.gov.al/ëp-content/uploads/2023/01/FORMULAR-I-SINJALIZIMIT-T%C3%8B-JASHT%C3%8BM-1.doc](https://shendetesia.gov.al/wp-content/uploads/2023/01/FORMULAR-I-SINJALIZIMIT-T%C3%8B-JASHT%C3%8BM-1.doc);

[https://shendetesia.gov.al/ëp-content/uploads/2023/01/REGJIST%C3%8BR-I-K%C3%8BRKES%C3%8BS-P%C3%8BR-MBROJTJEN-NGA-HAKMARRJA-1.xls](https://shendetesia.gov.al/wp-content/uploads/2023/01/REGJIST%C3%8BR-I-K%C3%8BRKES%C3%8BS-P%C3%8BR-MBROJTJEN-NGA-HAKMARRJA-1.xls);

[https://shendetesia.gov.al/ëp-content/uploads/2023/01/FORMULAR-K%C3%8BRKES%C3%8B-P%C3%8BR-MBROJTJE-NGA-HAKMARRJA-1.doc](https://shendetesia.gov.al/wp-content/uploads/2023/01/FORMULAR-K%C3%8BRKES%C3%8B-P%C3%8BR-MBROJTJE-NGA-HAKMARRJA-1.doc);

Kostoja e këtyre masave është administrative dhe pjesë e planifikimit buxhetor të brendshëm.

## Objektivi 3: Rritja e transparencës në ndarjen e të dhënave me publikun

Përmes këtij objektivi synohet transparenca e ministrisë gjatë procesit të zbatimit të politikave përmes rritjes së pjesëmarrjes së aktorëve të ndryshëm të sektorit të Shëndetësisë dhe Mbrojtjes Sociale, si dhe të publikut në tërësi.

Ky objektiv përmban një numër prej 3 masash specifike të planifikuara për t’u zbatuar nga njësitë e përfshira. Masat specifike i referohen forcimit të mekanizmave të pjesëmarrjes së shoqërisë civile në procesin e konsultimit publik, si dhe ofrimit të vazhdueshëm të informacionit për publikun nëpërmjet Platformës së Transparencës, si publikimit të përmbIedh¡es së raporteve të monitorimit të kontratave koncesionare në PT të MSHMS, funksionimit të sistemit (platformës) EDRMS dhe sistemimit dhe marrjes së dorëzim të fondit të arkivit të ish Ministrisë së Mirëqenies Sociale dhe Rinisë.

Njësitë raportuese për këtë objektiv janë strukturat e Drejtorisë së Menaxhimit të Burimeve njerëzore; Drejtorisë së Koncesioneve, Prokurimeve dhe Partneriteteve; Drejtorisë së Buxhetit dhe Menaxhimit Financiar; Drejtorisë së Shërbimeve të Përgjithshme dhe SP. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 3 masa të zbatuara plotësisht, 0 në proces zbatimi, 0 të pazbatuar.

|  |  |  |
| --- | --- | --- |
| Objektivi 3 | Masat dhe Aktivitetet | Realizimi i Masave dhe Aktiviteteve |
| Masa dhe aktivitete të parashikuara për vitin 2021 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Transparenca e MSHMS  | Masa/ Aktivitete | 3 | 3 | 0 | 0 |



Drejtoria e Koncesioneve, Prokurimeve dhe Partneriteteve në MSHMS plotëson informacionin e kërkuar nga germa (e) të nenit 7, të Ligjit 119/2014 "Për të drejtën e informimit". Publikuar në faqen zyrtare të Ministrisë së Shëndetësisë dhe Mbrojtjes Sociale, në Platformën e Transparencës në rubrikën: Informacion mbi procedurat e prokurimit/procedurën konkurruese të koncensionit/partneritetit publik privat/ Lista e kontratave të lidhura (kopje të secilës) të anomizuar sipas parashikimeve ligjore në weblinkun <https://shendetesia.gov.al/programi-i-transparences-5/>

**(masa 20)**

Evidentohet se Fondi Arkivor i Ministrisë së Mirëqenies Sociale dhe Rinisë është marrë në dorëzim me proces verbalin me nr. 1271 prot., datë 16.2.2018. **(masa 23)**

Evidentohet gjithashtu se sistemi EDRMS nuk është vënë në funksion pas hakerimit të sistemeve, por është shtuar “**Sistemi i qarkullimit të dokumenteve me nënshkrim elektronik**”, në vijim i quajtur“SQDNE”, është sistemi i cili bën të mundur komunikimin, shkëmbimin e dokumenteve shoqëruese të kërkuara ndërmjet institucioneve për ofrimin e shërbimit, aplikimi i të cilit realizohet nëpërmjet platformës “e-Albania”, deri në lëvrimin e tij dhe lëshimin e dokumentit përfundimtar me vulë elektronike ose nënshkrim elektronik, si dhe monitorimin e lëvrimit të shërbimit sipas afateve ligjore. **(masa 24)**

Kostoja e këtyre masave është administrative dhe pjesë e planifikimit buxhetor të brendshëm.

## Objektivi 4: Përmirësimi i sistemit të planifikimit, monitorimit dhe kontrollit të brendshëm financiar

Përmirësimi i sistemit të planifikimit dhe monitorimit për investime dhe projekte të ndryshme në fushën e Shëndetësisë dhe Mbrojtjes Sociale, si dhe marrjes së masave parandaluese për të mbrojtur investimet e bëra.

Ky objektiv përmban një numër prej 3 masash specifike të planifikuara për t’u zbatuar nga njësitë e përfshira. Masat specifike i referohen organizimit të trajnimeve mbi menaxhimin e programeve dhe PBA-në të dedikuara për EMP- të në ministri, përditësimit të regjistrit të rrezikut në mënyrë sistematike në ministri, informacionit mbi problematikën në dhe vlerësimit mbi ndryshimin e VKM-së mbi Auditimin e strukturave spitalore.

Njësitë raportuese për këtë objektiv janë strukturat e Drejtorisë së Buxhetit dhe Menaxhimit Financiar; Dejtorisë së Auditit të Brendshëm; të Drejtorisë së Programimit, Harmonizimit të Kuadrit Rregullator; dhe Drejtorisë së Menaxhimit të Burimeve Njerëzore. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 3 masa të zbatuara plotësisht dhe 1 në proces zbatimi referuar si **masa 32.**

|  |  |  |
| --- | --- | --- |
| Objektivi 5 | Masat dhe Aktivitetet | Realizimi i Masave dhe Aktiviteteve |
| Masa dhe aktivitete të parashikuara për vitin 2021 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Planifikimi, Monitorimi dhe Kontrolli i Brendshëm i MSHMS | Masa/Aktivitete | 3 | 2 | 1 | 0 |

Përgjatë vitit 2023, evidentohet se dy punonjës të sektorit të përmbajtjes kanë ndjekur trajnimin në kursin online me temë: "Buxhetimi i përgjithshëm gjinor në politikat publike", të organizuar nga ASPA, në datat 30 maj-13 qershor. Trajnimi u zhvillua në seanca 3 orëshe, në 5 ditë dhe në fund u pajisën me çertifikatë. Gjithashtu të njëjtët punonjës, specialistë të sektorit të përmbajtjes kanë ndjekur trajnimin online, me temë: Programi buxhetor afatmesëm dhe monitorimi i tij. Trajnim i zhvilluar në 8 ditë në periudhën kohore 23 Maj - 26 Qershor 2023, me sesione nga dy orë secili. Gjatë periudhës raportuese janar-qershor 2023, evidentohet se edhe shefi i sektorit ka kryer trajnimet me temë: Vlerësimi i sistemit të kontrollit të brendshëm nga njësitë e qeverisjes së përgjithshme dhe raportimi në Ministrinë e Financave dhe Menaxhimi i ndryshimit në Administratën Publike. Gjithashtu raportohet se përgjegjësi i sektorit, në muajin mars 2022 ka ndjekur trajnimin “Menaxhimi i rriskut” dhe në periudhën shkurt-mars 2022 “Programi i trajnimit CIPFA-s për kontabilitetin dhe raportimin financiar në sektorin publik sipas sistemit IPSAS”. **(masa 27)**

Në zbatim të Ligjit për Menaxhimin Financiar dhe Kontrollin, si dhe Manualit për Menaxhimin Financiar dhe Kontrollin, MSHMS ka përditësuar dhe dërguar në Ministrinë e Financave dhe Ekonomisë rregjisrin e riskut sipas drejtorive të përmbajtjes. Shkresa me Nr. 1056 prot., datë 28.02.2023. **(masa 29)**

Drejtoria e Auditit të Brendshëm në MSHMS, ka përgatitur një Memo për Drejtorinë e Programimit dhe Harmonizimit të Kuadrit Rregullator ku vërehet mënyra e kryerjes së Auditimit të strukturave spitalore bazuar në kuadrin rregullator në fuqi, kapacitetet njerëzore të strukturave audituese në MSHMS, FSDKSH dhe OSHKSH si dhe propozimet për përmirësimin e auditimit të këtyre strukturave, që konsiderohen me rrisk të lartë. Mbetet për t’u vlerësuar propozimet e DAB lidhur me ndryshimet në kuadrin rregullator në fuqi që përfshin auditimin e spitaleve publike, të parashikuar për zbatim në përiudhën e raportimit dhe masa vlerësohet në proces, për shkak të moszbatimit të **aktivitetit 2.32.2** referuar në aneksi e raportit. (**masa 32**.)

## Objektivi 5: Përmirësimi i efikasitetit, transparencës dhe llogaridhënies në sektorin e Shëndetësisë

Përmes këtij objektivi synohet forcimi i kontrolleve operativ të integritetit në fushat e planifikimit, vendimarrjes, monitorimit dhe projekteve në sektorin e shëndetësisë dhe mbrojtjes sociale, nëpërmjet hartimit dhe monitorimit të politikave të mbështetura tek instrumente metodologjike, procedura të qarta dhe të përshtatshme dhe në rritjen e transparencës.

Ky objektiv përmban një numër prej 9 masash/aktivitete specifike të planifikuar për t’u zbatuar nga njësitë e përfshira, të cilat i referohen ofrimit të trajnimeve të veçanta për monitorimin dhe raportimin e veprimtarive me barnat narkotike për punonjësit e sektorit të farmaceutikës, publikimit dhe përditësimit të listës së produkteve kozmetike dhe pajisjeve mjekësore.

Njësitë raportuese për këtë objektiv janë kryesisht strukturat që prodhojnë raporte dhe konkretisht struktura e drejtorisë së Politikave Farmaceutike dhe Pajisjeve Mjekësore dhe DMBNJ. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 6 masa të zbatuara plotësisht, 3 masa në proces zbatimi (në aneksin e raportit: masa 3.10.3), 0 masë e pa zbatuar.

|  |  |  |
| --- | --- | --- |
| Objektivi 5 | Masat dhe Aktivitetet | Realizimi i Masave dhe Aktiviteteve |
| Masa dhe aktivitete të parashikuara për vitin 2021 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Efikasiteti, Transparenca dhe Llogaridhënia në MSHMS | Masa/Aktivitete | 9 | 6 | 3 | - |



Kostoja e kësaj mase është administrative dhe e pjesë e planifikimit buxhetor të brendshëm.

Nga raportimi rezulton që nëpunësit e drejtorisë së politikave farmaceutike dhe pajisjeve mjekësore kanë kryer trajnime në vendin e punës të punonjësve të rinj nga punonjësit me përvojë mbi monitorimin dhe raportimin e veprimtarive me barnat narkotike, si dhe trajnime të ofruara nga SIDI dhe GIZ në lidhje me lëvizjen e lirë të mallrave, në Bashkimin Europian në kuadër të mbështetjes së përgatitjes së grupeve negociatore për takimet bilaterale, për Kapitullin 2 - Tregu i Brendshëm. Kjo masë vlerësohet e realizuar. **(masa 34**)

Bazuar në matricën e projektakteve të MSHMS për vitin 2023, të miratuar me Urdhrin Nr.18, datë 16.01.2023 dhe në kuadër ndryshimeve të Ligjit 105/14 "Për barnat dhe shërbimin farmaceutik " i ndryshuar janë listuar 8 projektakte që rrjedhin si detyrim i përditësimit të ligjor për barnat dhe shërbimin farmaceutik. Grupet e punës ndërinstitucionale të përcaktuara në Urdhërin e Ministrit, kanë zhvilluar takime në MSHMS, si për ndarjen e detyrave ashtu dhe në konsultimin e drafteve paraprake, si dhe komunikime online lidhur me mendimet apo propozimet e ndryshme gjatë hartimit të projektakteve. Dy projektakte janë miratuar me VKM dhe 6 të tjerat janë në proces finalizimi/miratimi. **(masa 35)**

Është realizuar pjesëmarrja e personave përgjegjës për raportim në takime bilaterale të organizuara në Bruksel në kuadër të Integrimit Europian. Gjithashtu Drejtori i Drejtorisë ka marrë pjesë në takimin e Expertëve të Ballkanit Perëndimor për Drogat, në Bruksel më datë 25 Maj 2023. **(masa 36.)**

Për të gjitha autorizimet e lëshuara nëpërmjet sistemit on-line afati ligjor për lëvrimin e shërbimit është 28 ditë, përveç Autorizimit për tregtimin me shumicë/pakicë dhe/ ose prodhimin e barnave narkotike dhe lëndëve psikotrope për të cilin afati kohor për lëvrimin e shërbimit është 90 ditë. Në zbatim të kësaj mase janë miratuar gjithashtu kriteret e licensimit të subjekteve me Vendim Nr. 227, datë 13.4.2022 për “Përcaktimin e kushteve specifike të licencimit, dokumenteve shoqëruese, procedurave të shqyrtimit, vlefshmërisë, procedurave të pezullimit dhe të shfuqizimit të licencës për prodhuesit dhe tregtuesit me shumicë të pajisjeve mjekësore në Republikën e Shqipërisë” për licensat:

1. Tregtim me shumicë të pajisjeve mjekësore

2. Prodhim i pajisjeve mjekësore

Afati i shqyrtimit të aplikimeve të mësipërme është 25 ditë.

Gjithashtu, në kuadër të trajnimeve të ofruara nga ASPA bazuar në kërkesat e punonjësve të institucionit, një specialist i drejtorisë ka marrë pjesë në trajnimet me temë: “Sistemi i qarkullimit të dokumenteve me nënshkrim elektronik” dhe “Menaxhimi i sistemeve”. **(masa 37)**

Bazuar në kuadrin rregullator në fuqi për produktet kozmetike, njësia përgjegjëse në MSHMS dërgon tek ISHSH nëpërmjet emailit zyrtar dhe në mënyrë të rregullt bazën e të dhënave të përditësuara të subjekteve që njoftojnë mbi importin dhe tregtimin e produkteve kozmetike në RSH.

Një punonjës i drejtorisë është trajnuar për: "Shërbimet dhe tregu digjital", sesion trajnues i ofruar online nga ASPA. **(masa 38)**

Lista e pajisjeve mjekësore përditësohet rregullisht nga AKBPM. Referenca linku: <http://akbpm.gov.al/publikime/>. **(masa 39)**

Me Urdhër të Ministrit të MSHMS është miratuar manuali për procedurat standarde operacionale të auditimit klinik ku Drejtoria Spitalore ka qenë pjesë përbërëse e grupit të punës. Aktualisht është në proces hartimi i kalendarit të Auditit klinik të institucioneve të shërbimit spitalor me pjesëmarrje të punonjësve edhe nga Drejtoria Spitalore, ndaj kjo masë vlerësohet në proces zbatimi **(masa 41)**

Me qëllim fuqizimin e mekanizmave që sigurojnë cilësi, dhe për të përmirësuar monitorimin e indikatorëve të ushqyerjes së fëmijëve në Shqipëri, nëpërmjet të dhënave administrative, është ngritur sistemit i monitorimit të praktikave të ushqyerjes dhe të rritjes së fëmijëve 0-5 vjeç në Shqipëri. Ky proces synon të mbështesë sistemin e raportimit online të të dhënave dhe ka filluar të përdoret në Njësitë Vendore të Kujdesit Shëndetësor Fier, Peshkopi dhe Durrës për t’u shtrirë më vonë në gjithë Shqipërinë dhe masa vlerësohet në proces zbatimi. **(masa 42)**

Si pjesë e sistemit të survejances së obezitetit të fëmijëve në Shqipëri, që mbledh, analizon, interpreton dhe shpërndan informacion dhe ndihmon në monitorimin e mbipeshës dhe obezitetit tek fëmijët, si dhe përdorimin e këtij informacioni për të kuptuar qartë ecurinë dhe për të planifikuar dhe ndërmarrë veprime në përputhje me situatën, është kryer studimi “Vlerësimi i obezitetit në moshën fëminore dhe ndikimi i pandemisë COVID-19 në rutinën e përditshme dhe sjelljet e fëmijëve të moshës shkollore në Shqipëri” 2022 – 2023. Nga ky studim mblidhet gjithashtu informacion edhe mbi iniciativat aktuale të shkollës për të promovuar një mënyrë jetese (përfshirë ushqyerjen) të shëndetshme. Për herë të parë ky studim ofron informacion mbi sjelljet e fëmijëve në lidhje me aktivitetin/mosaktivitetin fizik, zakonet e të ngrënit, sjelljet dhe rutinat e përditshme, mirëqenien dhe sfondin e familjes gjatë COVID- 19 (periudha pandemike);

Studimi “Sjelljet e shëndetshme tek fëmijët e moshës shkollore 11, 13 Dhe 15 Vjeç (HBSC), është një studim i përbashkët ndërkombëtar i OBSH-së për shëndetin dhe mirëqenien e adoleshentëve, përfshirë edhe fushën e ushqyerjes, që ndërmerret çdo katër vjet duke përdorur një pyetësor vetë-raportues për të marrë njohuri të reja për shëndetin dhe mirëqenien e të rinjve, kuptuar përcaktuesit socialë të shëndetit, si dhe ndërmarrë politikat dhe praktikat informuese për të përmirësuar jetën e të rinjve.

Gjatë periudhës së raportimit evidentohet miratimi i “Normave ushqimore për fëmijët 0-18 vjeç që trajtohen në institucionet rezidenciale të përkujdesit shoqëror” me urdhrin Nr. 465/1 datë 25.10.2022 të Zëvendësministrit të Shëndetësisë, dhe të cilët janë dërguar pranë SHSSH për zbatim në institucionet rezidenciale që përfshijnë këtë grupmoshë.

Përgjatë periudhës janar - qershor 2023 ka vazhduar zhvillimi i sesioneve informuese me fëmijët dhe prindërit mbi ushqyerjen e shëndetshme në kuadër të projektit "Shkollat për Shëndetin në qarqet Durrës, Lezhë dhe Berat.

Rezultatet e studimeve të kryera orientojnë drejt nevojës për ngritjen e grupit të përbashkët të punës me MAS, ISHP, OSHKSH për hartimin e udhëzuesve për një ushqyerje të shëndetshme për të gjithë grupmoshat, si dhe aplikimi i normave ushqimore për fëmijët e grupmoshës 0-18 vjeç në institucionet rezidenciale, nën monitorimin e SHSSH dhe masa vlerësohet në proces zbatimi. **(masa 43)**

# Konkluzione dhe Rekomandime

Ky raport monitorimi është kryer në përputhje me metodologjinë e monitorimit të instrumentit plan integriteti, dhe të hartimit të raportit të monitorimit.

Në përmbyllje të këtij raporti monitorimi për periudhën raportuese *janar - qershor 2023*, të gjetjeve që ky dokument na ofron, të të dhënave analitike që drejtoritë kanë raportuar dhe të analizës së kryer, rezulton se:

* Ministria e Shëndetësisë dhe Mbrotjes Sociale ka vijuar me zbatimin e planit të integritetit.
* Njësitë (drejtoritë) teknike të ministrisë kanë shënuar përparime kryesisht në forcimin e kapaciteteve të stafit, të stafit të ri të rekrutuar, si në identifikimin e nevojave për zhvillimin me integritet të burimeve njerëzore të institucionit dhe në planifikimin e trajnimeve specifike të stafit të institucionit.
* Ndjekja e zbatimt të planit të trajnimeve për punonjësit e MSHMS për vitin 2023, bazuar në nevojat për zhvillim profesional dhe sigurimit të ofrimit të trajnimeve specifike në përputhje me proceset e punës.
* Aplikuar rregullisht njoftimi i punonjësve mbi sinjalizimin, njësinë përgjegjëse dhe kuadrin rregullator në fuqi.
* Aplikuar rregullisht njoftimi i punonjësve mbi K-I, komunikimin dhe etikën e komunikimit, vlerësimin e performancës.
* Garantuar transparencë e plotë dhe ofrim i informacioneve mbi aktivitetin e ministrisë për publikun e gjerë nëpërmjet faqes së internetit [www.shendetesia.gov.al](http://www.shendetesia.gov.al) dhe Platformën e Transparencës.

## Hapa të tjera

* Të vijohet me zbatimin e parashikimeve në planin e veprimit;
* Të rishikohet plani i integritetit në pikën 3 të Planit të veprimit të MSHMS.
* Të ndiqet zbatimi i trajnimeve të stafit të MSHMS-së për rregullat e etikës dhe integritetit në administratën publike, me fokus këshilltarët politikë dhe personelin drejtues të institucionit.
* Të trajnohen punonjësit e institucionit sipas planifikimit të nevojave profesionale për trajnim për vitin 2023 me fokus nevojat specifike të drejtorive të përmbajtjes.
* Të vijohet rregullisht me njoftimet e stafit dhe stafit të ri lidhur me aspekte të integritetit në administratën pubike, sinjalizimin, procesin e vlerësimit të performancës së punonjësve, etj.
* Rast pas rasti të identifikohen qartësisht punonjësit që do të përfshihen në procesin e VNR

dhe hartimi i VNR të cilësohet tek detyrat e grupeve të punës që hartojnë projektaktin dhe

paketën shoqëruese;

* Të finalizohet dhe miratohet kalendari i auditimit klinik të institucioneve spitalore.
* Të identifikohen nevojat e stafit të MSHMS dhe institucioneve të varësisë dhe të dërgohet platforma e plotësuar për trajnim sipas formularit përkatës tek AKMC;
* MSHMS të përcaktojë pikat fokale nga institucionet e varësisë që përfshihen në rritjen e rezistencës nga tërmetet dhe emergjencave të veçanta shëndetësore, sipas kërkesës së AKMC në kuadër të projektit IPA CARE.

# Aneks

* Aneksi i raportimit të informacionit nga njësitë kontribuese
1. Koordinatori i Integritetit për MSHMS është Përgjegjësi i Sektorit të Monitorimit dhe Jetësimit të Prioriteteve [↑](#footnote-ref-1)